
	[bookmark: nev]PAPP KATINKA
Magyar- Francia
MA, 10. félév
Pécsi Tudományegyetem
Bölcsészettudományi Kar
	






Témavezető:
	Prof. Dr. Orbán Jolán
egyetemi tanár, PTE BTK




Az Új Héloïse, avagy a modern lélek tájábrázolása

Kutatásomban a rousseau-i modernitás gyökereit szeretném feltárni az Új Héloïse című regénye alapján. Fő kérdésem, hogy mitől lesz új a táj- és lélekábrázolás, milyen eszközökkel ábrázol olyan tabu témákat, mint a testiség, vágy, érzékiség. Munkámban két nagyobb elemzési területet választottam ki, melyek egymást kiegészítve vezetnek el az irodalmi modernség megteremtéséhez. Elsőként a vágy, erény, szerelem, öröm, élvezet fogalmak megjelenését szeretném körbejárni, hogy miként értelmezhetőek a rousseau-i individuum kapcsán, s miként vetik le magukról a szentimentalizmus köntösét, hogy a preromantika alakjába szülessenek újjá.
Másfelől a regény tájábrázolása fog elvezetni minket a modern individuum megszületéséhez. Analízisem kiemelt szempontjának tekintem, hogy Rousseau milyen eszközökkel mossa egybe a táj és a lélek viszonyait. Itt bőven kifejtésre kerül, hogy miért választottam címnek „a modern lélek tájábrázolásait”. Célom, hogy tanulmányommal rávilágítsak arra, hogy az Új Héloïse a mai kutatás gyümölcsöző terepe és egy olyan terület, mely folyamatosan dialógusban áll az olvasóval, s mely kitüntetett helyet érdemel a magyar recepcióban.

